*Сертифицирана по ISO 9001: 2015*

## О Б Щ И Н А П Е Р Н И К



2300 Перник , пл. ”Св. Иван Рилски ” 1А ; тел: 076 / 602 933; факс: 076 / 603 890

**Д О Г О В О Р**

**№ …………./………2020год.**

Днес,...................... 2020г., в гр. Перник, между:

**1.ОБЩИНА ПЕРНИК**, гр.Перник, пл. „Св. Иван Рилски”, № 1А, ЕИК 000386751,представлявана от Станислав Владимиров – Кмет на Община Перник и Евелина Димитрова - Главен счетоводител наричани за краткост ВЪЗЛОЖИТЕЛ от една страна

и

2„…………………………….…“ ЕООД, със седалище и адрес на управление: гр…………., ул…………………………“ №….. , ЕИК ………………..., представлявано от …………… — Управител, наричано за краткост ИЗПЪЛНИТЕЛ от друга страна,

след проведена обществена поръчка, чрез събиране на оферти с обява с предмет: „Ремонти на покривни конструкции на общински обекти на територията на Община Перник“ се сключи настоящият договор за следното:

**І. ПРЕДМЕТ НА ДОГОВОРА**

**Чл.1** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да изпълни: „Ремонти на покривни конструкции на общински обекти на територията на Община Перник“, съгласно Техническа спецификация - Приложение №1, неразделна част от този договор.

**ІІ. ЦЕНА И НАЧИН НА ПЛАЩАНЕ**

**Чл.2** Стойността на договора за строително-ремонтните работи по предходният член, която ВЪЗЛОЖИТЕЛЯТ ще заплати на ИЗПЪЛНИТЕЛЯ, е съгласно съгласно Ценово предложение на ИЗПЪЛНИТЕЛЯ – Приложение № 2, неразделна част от настоящия договор. В цената са включени всички разходи на ИЗПЪЛНИТЕЛЯ по извършване на строително-ремонтните работи. Максимално разполагаемия финансов ресурс по настоящия договор е размер на:50000лева с ДДС /60000лева с включен ДДС/.

**Чл.3.**Едничните цени за изпълнение на строително-монтажните работи, посочени в офертата на Изпълнителя - Приложение № 2 не подлежат на промяна в процеса на изпълнение на договора.

**Чл.4.**Възложителят ще заплаща на Изпълнителя извършените СМР след връчване на възлагателно писмо за извършване на конкретен ремонт с точно описани за възлагане ремонтни дейности.

**Чл.5.** ВЪЗЛОЖИТЕЛЯТ заплаща цената на всяко от възлагателните писма по чл.4, както следва:

* Авансово плащане в размер на 30% /тридесет на сто/ от стойността на възложените строителни работи, след връчване на възлагателното писмо и срещу представяне на оригинална фактура за стойността на аванса
* Окончателно плащане след подписване на констативен протокол /акт обр.19/ без забележки.

**Чл.6.**Стойността по предходния член се заплаща в срок до 30 /тридесет/ календарни дни след подписване на чрез съставяне и подписване на констативен протокол /акт обр.19/ за приемане на обекта и представен платежен документ (фактура).

**Чл.7.**ВЪЗЛОЖИТЕЛЯТ ще заплаща действително извършени ремонтни работи от настоящия договор по следната банкова сметка на ИЗПЪЛНИТЕЛЯ:

IBAN: BG….. ……………

BIC: ……………………..

Банка: ………………….

**Чл.8** В срок до 3 (три) дни от датата на сключване на Договора, но най-късно преди започване на неговото изпълнение, ИЗПЪЛНИТЕЛЯТ уведомява ВЪЗЛОЖИТЕЛЯ за името, данните за контакт и представителите на подизпълнителите, посочени в офертата на ИЗПЪЛНИТЕЛЯ. ИЗПЪЛНИТЕЛЯТ уведомява ВЪЗЛОЖИТЕЛЯ за всякакви промени в предоставената информация в хода на изпълнението на Договора в срок до 3 (три) дни от настъпване на съответното обстоятелство */когато е приложимо/*

**Чл.9**.Ако в процеса на изпълнение на договора възникнат СМР, които не са посочени в Приложение №2, то ИЗПЪЛНИТЕЛЯ представя анализни цени за съответните видове СМР, съобразно ценообразуващите параметри.

**ІІІ. СРОК И МЯСТО ЗА ИЗПЪЛНЕНИЕ**

**Чл.10** Срокът за изпълнение на конкретно възлагане започва да тече от датата на връчване на възлагателното писмо.

**Чл.11** Договорът влиза в сила от датата на неговото подписване, със срок на действие 1 година.

**Чл.12** Място за изпълнение на строително-ремонтните работи, предмет на настоящия договор са обекти на територията на Община Перник.

**Чл.13.**(1).Когато за частта от строително-ремонтните работи, която се изпълнява от подизпълнител, изпълнението може да бъде предадено отделно от изпълнението на останалите строително-ремонтните работи, подизпълнителят представя на ИЗПЪЛНИТЕЛЯ отчет за изпълнението на съответната част от строително-ремонтните работи за съответния период, заедно с искане за плащане на тази част пряко на подизпълнителя. */когато е приложимо/*

(2) ИЗПЪЛНИТЕЛЯТ се задължава да предостави на ВЪЗЛОЖИТЕЛЯ отчета и искането за плащане на подизпълнителя в срок до 15 (петнадесет) дни от получаването му, заедно със становище, от което да е видно дали оспорва плащанията или част от тях като недължими. */когато е приложимо/*

**IV. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл.14.(1). ВЪЗЛОЖИТЕЛЯТ е длъжен:**

т.1 да осигури безпрепятствен достъп на ИЗПЪЛНИТЕЛЯ до обекта за извършване на ремонтните работи;

**(2) ВЪЗЛОЖИТЕЛЯТ има право:**

т.1 да упражнява чрез свои представители контрол по време на изпълнението на договора, без това да затруднява дейността на ИЗПЪЛНИТЕЛЯ;

т.2 да отказва плащания при констатираното забавяне на ремонтните работи;

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл.15.(1) ИЗПЪЛНИТЕЛЯТ** е длъжен:

т.1. при изпълнение на всички видове СМР да спазва действащите нормативни актове, които са в сила за Република България, БДС и други относими към настоящия договор актове.

т.2.Да доставя и влага в строежа висококачествени материали и строителни изделия. Същите трябва да отговарят на техническите изисквания и приложимите стандарти. Доставяните материали да се придружават със съответните сертификати за качество и произход, декларации за съответствие от производител / търговец, съгласно изискванията на Закона за техническите изисквания към продуктите и другите подзаконови нормативни актове;

т.3. по време на СМР да обезопаси строителната площадка и да поддържа обекта чист.

т.4.след приключване на СМР и преди приемане на извършените работи от ВЪЗЛОЖИТЕЛЯ, ИЗПЪЛНИТЕЛЯТ се задължава строителната площадка да бъде изчистена, а околното пространство – възстановено.

т.5.да поддържа валидна през целия период на действие на настоящия договор застрахователната си полица за професионална отговорност в строителството съгласно чл. 171 от Закон за устройство на територията и Наредба за условията и реда за задължително застраховане в проектирането и строителството

т.6. да уведоми незабавно ВЪЗЛОЖИТЕЛЯ,когато възникнат непредвидени обстоятелства, които могат да доведат до забава или да направят невъзможно извършването на строително ремонтните работи;

т.7. ИЗПЪЛНИТЕЛЯТ има право да получи възнаграждение за действително извършени строително ремонтни работи, съгласно Чл.2 от настоящия договор.

**Чл.16.** Всички вреди, нанесени на трети лица във връзка с изпълнение на СМР, се заплащат от ИЗПЪЛНИТЕЛЯ.

**Чл.17.**ИЗПЪЛНИТЕЛЯТ носи пълна отговорност за работата и действията на своите работници и служители във връзка с изпълнение предмета на договора

**Чл.18.**ИЗПЪЛНИТЕЛЯТ отговаря за организацията и прилагането на всички необходими мероприятия по здравословни и безопасни условия на труда и пожарна и аварийна безопасност при извършването на дейността по настоящия договор на територията на Община Перник.

**VI. ПРЕДАВАНЕ И ПРИЕМАНЕ НА ИЗПЪЛНЕНИЕТО**

**Чл.19.**ВЪЗЛОЖИТЕЛЯТ се задължава да приеме от ИЗПЪЛНИТЕЛЯ извършените СМР в случай, че са извършени качествено и според договореното чрез съставяне и подписване на констативен протокол /акт обр.19/ за приемане на обекта.

**Чл.20. ВЪЗЛОЖИТЕЛЯТ има право:**

/1/.да приеме изпълнения обект, когато отговаря на изискванията за качество;

/2/.да поиска преработка и/или допълване на извършените строително-ремонтни работи в определен от него срок, като в такъв случай преработването и/или допълването се извършва в указан от ВЪЗЛОЖИТЕЛЯ срок и е изцяло за сметка на ИЗПЪЛНИТЕЛЯ;

/3/.ВЪЗЛОЖИТЕЛЯТ има право, когато ИЗПЪЛНИТЕЛЯТ се е отклонил от изпълнението на СМР, предмет на настоящия договор, да откаже приемането на същите, както и да откаже да заплати съответното възнаграждение, докато ИЗПЪЛНИТЕЛЯТ не изпълни своите задължения съгласно договора.

**VII. ПРИЕМАНЕ НА СМР И ГАРАНЦИОНЕН СРОК**

**Чл.21.(**1)ИЗПЪЛНИТЕЛЯТ се задължава да уведоми ВЪЗЛОЖИТЕЛЯ за завършването на СМР и да го покани да приеме работата, ако има основание за това.

(2) ВЪЗЛОЖИТЕЛЯТ се задължава да прегледа изпълнението на СМР в 7-дневен срок след уведомяването му съгласно предходната алинея.

**Чл.22.(1).**Приемането на СМР от страна на ВЪЗЛОЖИТЕЛЯ се удостоверява чрез съставянето и подписването на констативен протокол /акт обр.19/.

(2).При приемането на СМР, ВЪЗЛОЖИТЕЛЯТ трябва да направи всички свои възражения за неправилно изпълнение. Възраженията се вписват в акта по предходната алинея.

**Чл.23.(1)**Гаранционният срок за изпълнените СМР, съгласно Техническото предложение на ИЗПЪЛНИТЕЛЯ, е .............. години */по предложение на участника/*

(2).Гаранционният срок започва да тече от датата на подписване на констативен протокол /акт обр.19/ за приемане на изпълнените СМР от страна на ВЪЗЛОЖИТЕЛЯ.

(3) ВЪЗЛОЖИТЕЛЯТ се задължава да уведомява ИЗПЪЛНИТЕЛЯ за всеки дефект проявил се в рамките на гаранционния срок.

(4) ИЗПЪЛНИТЕЛЯТ се задължава да започне отстраняването на дефекта в срок до 10 дни след уведомяването.

(5) Всички разходи във връзка с отстраняването на дефекти по време на гаранционния срок са за сметка ИЗПЪЛНИТЕЛЯ.

**Чл.24.**Гаранционният срок не обвързва ИЗПЪЛНИТЕЛЯ за щети, нанесени на изпълнените СМР от природни бедствия.

**VІII. ГАРАНЦИОННИ ИЗИСКВАНИЯ**

**Чл.25.** Гаранционният срок за всички видове строително - монтажни работи е най малко 10 (десет) години, считано от датата на приемане на извършените дейности.

**Чл.26.** По време на гаранционния срок, ИЗПЪЛНИТЕЛЯТ се задължава да отстранява за своя сметка скритите недостатъци и появилите се в последствие дефекти, които съгласно офертата не могат да бъдат по-малки от минималните гаранционни срокове по Наредба №2 от 31.07.2003г. за въвеждане в експлоатация на строежите в Р.България и минимални гаранционни срокове за изпълнени СМР, съоръжения и строителни обекти.ИЗПЪЛНИТЕЛЯТ поема гаранцията на вложените материали, като гаранционния им срок е определен от съответния производител. При повреда възникнала в гаранционния срок ИЗПЪЛНИТЕЛЯ се задължава да отстрани същата за своя сметка, освен като неизправността не е по вина на ВЪЗЛОЖИТЕЛЯ.

**ІX. ОТГОВОРНОСТ И САНКЦИИ**

**Чл.27.**ИЗПЪЛНИТЕЛЯТ отговаря пред ВЪЗЛОЖИТЕЛЯ за качеството на използваните материали, както и за качеството и точността на извършената работа.

**Чл.28.**(1) При забава за завършване и предаване на работите по настоящия договор, ИЗПЪЛНИТЕЛЯТ дължи неустойка в размер на 0,5 % за всеки просрочен ден, но не повече от 10 % от стойността на договора, както и обезщетение за претърпени вреди по общия ред в случаите, когато те надхвърлят договорената неустойка.

(2).При виновно некачествено извършване на ремонтните работи, освен задължението за отстраняване на дефектите ИЗПЪЛНИТЕЛЯТ дължи неустойка в размер на 5 % от стойността на некачествено извършените ремонтни работи, както и обезщетение за претърпени вреди по общия ред в случаите, когато те надхвърлят договорената неустойка.

(3).При неизпълнение на задълженията си по настоящия договор, ИЗПЪЛНИТЕЛЯТ дължи неустойка в размер на 10 % върху стойността на договора, както и обезщетение за претърпени вреди по общия ред в случаите, когато те надхвърлят договорената неустойка.

**X. ПРЕКРАТЯВАНЕ**

**Чл.29.**(1) Настоящият договор се прекратява:

1.С изпълнение на всички задължения на страните;

2.По взаимно съгласие между страните, изразено писмено;

3.При настъпване на обективна невъзможност за изпълнение на СМР.

(2) ВЪЗЛОЖИТЕЛЯТ има право едностранно да развали договора без предизвестие, ако установи, че ИЗПЪЛНИТЕЛЯТ:

1. При извършването на СМР се отклонява съществено от уговореното в този договор; 2. Извършва СМР с много ниско качество;

2. Влага некачествени или неподходящи материали;

3. Когато ИЗПЪЛНИТЕЛЯТ използва подизпълнител, без да е декларирал това в офертата си, или използва подизпълнител, който е различен от този, посочен в офертата му

**XI. КОНФИДЕНЦИАЛНОСТ**

**Чл.30./**1/.Всяка от страните по този договор се задължава да пази в поверителност и да не разкрива или разпространява информация за другата страна, станала й известна при или по повод изпълнението на договора /“конфиденциална информация“/. Конфеденциална информация включва без да се ограничава до:обстоятелства, свързани с търговска дейност, технически процеси, проекти или финанси на страните, както и ноу-хау, изобретения, полезни модели или други права от подобен характер, свързани с изпълнението на договора.

/2/.С изключение на случаите, посочени в ал.3 на този член, Конфеденциална информация може да бъде разкривана само след предварително писмено одобрение от другата страна, като това съгласие не може да бъде отказано безпричинно.

/3/.не се счита за нарушение на задълженията за неразкриване на Конфеденциална информация, когато:

1.Информацията е станала публично достъпна, без нарушаване на този договор от която и да е от страните.

2.Информацията се изисква по силата на Закон, приложим спрямо, която и да е от страните или

3.Предоставянето на информацията се изисква от регулаторен или друг компетентен орган и съответната страна е длъжна да изпълни такова изискване.

В случаите по т.2 и 3 страната, която следва да представи информацията, уведомява незабавно другата страна по договора.

/4/.Задълженията, свързани с неразкриване на Конфеденциална информация остават в сила и след прекратяване на договора на каквото и да е основание.

**XII. ФОРСМАЖОРНИ ОБСТОЯТЕЛСТВА**

**Чл.31.**Страните по настоящия договор не дължат обезщетение за понесените вреди и загуби, ако са причинени в резултат на непреодолима сила.

**Чл.32**.Ако страната, която е следвало да изпълни свое задължение по договора, е била в забава, тя не може да се позовава на непреодолима сила.

**Чл.33** „Непредвидени обстоятелства” са обстоятелствата, включително от извънреден характер, възникнали след сключване на договора, независимо от волята на страните, които не са могли да бъдат предвидени и правят невъзможно изпълнението при договорените условия.

**Чл.34**.Страната, засегната от непредвидените обстоятелства, е длъжна да предприеме всички действия с грижата на добър търговец, за да намали до минимум понесените вреди и загуби, както и да уведоми писмено другата страна в 14-дневен срок от настъпването на непредвидените обстоятелства. При неуведомяване се дължи обезщетение за настъпилите от това вреди.

**Чл.35.**Докато траят непредвидените обстоятелства, изпълнението на задълженията и свързаните с тях насрещни задължения се спира.

**XIII. ГАРАНЦИИ**

**Чл.36**.(1) ИЗПЪЛНИТЕЛЯТ гарантира изпълнението на договора с гаранция в размер на ............................ лева */словом*/, представляваща 3% (три на сто) от стойността на договора без включен ДДС и която се представя при сключване на настоящия договор в парична сума по сметка на ВЪЗЛОЖИТЕЛЯ.

(2) Внесената от ИЗПЪЛНИТЕЛЯ гаранция за добро изпълнение може да бъде задържана от ВЪЗЛОЖИТЕЛЯ при условие, че първият не изпълни частично или изцяло задълженията си по договора за възлагане на обществена поръчка.

(3) ВЪЗЛОЖИТЕЛЯТ освобождава гаранцията в 30-дневен (тридесет дневен) срок след изтичане на гаранционния срок по договора и след писмено искане на ИЗПЪЛНИТЕЛЯ.

(4) ВЪЗЛОЖИТЕЛЯТ не дължи лихви за периода, през който средствата законно са престояли при него.

**IVX. ЗАКЛЮЧИТЕЛНИ РАЗПОРЕДБИ**

**Чл.37**.Нито една от страните няма право да прехвърля на трети лица правата и задълженията по настоящия договор без писмено съгласие на другата страна.

**Чл.38.**Страните по този договор ще решават спорове, възникнали при и по повод изпълнението на договора или свързани с договора, или с неговото тълкуване, недействителност, неизпълнение или прекратяване с писмени споразумения, а при непостигане на съгласие въпросът ще се отнася за решаване към компетентния съд.

**Чл.39.**За неуредените по договора въпроси се прилагат разпоредбите на законодателството на Република България.

**Чл.40.**Страните подписват двустранно споразумение по Закона за здравословни и безопасни условия на труд /чл.18/.

**Чл.41.**Неразделна част от настоящия договор са:

- Техническа спецификация;

- Техническо предложение;

- Ценово предложение;

- Споразумение по Закона за здравословни и безопасни условия на труд.

Настоящият договор се изготви и подписа в 4 /четири/ еднообразни екземпляра - един за **Изпълнителя** и три за **Възложителя**

|  |  |
| --- | --- |
| **ВЪЗЛОЖИТЕЛЯ:**  СТАНИСЛАВ ВЛАДИМИРОВ  КМЕТ НА ОБЩИНА ПЕРНИК | **ИЗПЪЛНИТЕЛЯ:** |
| ЕВЕЛИНА ДИМИТРОВА  ГЛАВЕН СЧЕТОВОДИТЕЛ |  |